b'\n_START_ARTICLE_\nKislusis nuos\xc4\x97dis\n_START_SECTION_\nI\xc5\xa1vaizda\n_START_PARAGRAPH_\nKepur\xc4\x97l\xc4\x97 5-10\xc2\xa0cm skersmens, i\xc5\xa1 prad\xc5\xbei\xc5\xb3 i\xc5\xa1kili, v\xc4\x97liau paplok\xc5\xa1\xc4\x8dia, su buku g\xc5\xabbreliu ir \xc5\xbeemyn u\xc5\xbesilenkusiais kra\xc5\xa1tais, ochros geltonumo arba gelsvai rudos spalvos, vidurys tamsesnis. Luobel\xc4\x97 lygi blizganti, truput\xc4\xaf lipni. Kotas trumpas 5-7\xc2\xa0cm ilgio, labai dr\xc5\xabtas, ties pagrindu pastebimai gumbi\xc5\xa1kai stor\xc4\x97jantis. Lak\xc5\xa1teliai tank\xc5\xabs priaugintiniai, gelsvai baltos spalvos. Trama kompakti\xc5\xa1ka balta, salsvo medaus kvapo ir salsvo skonio._NEWLINE_Spalvos kaita: kepur\xc4\x97l\xc4\x97s spalva \xc4\xafvairuoja nuo geltonos iki gelsvai rudos, vidurys visuomet \xc5\xa1iek tiek tamsesnio atspalvio. Lak\xc5\xa1teliai i\xc5\xa1 prad\xc5\xbei\xc5\xb3 balti, v\xc4\x97liau ochros geltonumo. Sen\xc5\xb3 gryb\xc5\xb3 baltas kotas prie pagrindo \xc4\xafgauna gelsv\xc4\x85 atspalv\xc4\xaf.'